**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 18 IUNIE 2024**

Ca urmare a solicitării de emitere a acordului de mediu adresată de S.N.T.G.N. TRANSGAZ SA, cu sediul în municipiul Mediaș, Piața Constantin I. Motas, nr. 1, județul Sibiu, pentru proiectul:**Punere în siguranță conducte de transport gaze naturale Dn 150 Fântânele-Bistrița (fir I) și Dn 250 Fântânele-Bistrița (fir II) la subtraversarea râului Șieu, zona Crainimăt, jud. Bistrița-Năsăud**,propus a fiamplasat în localitatea Crainimăt, extravilan, comuna Șieu Măgheruș, județul Bistriţa-Năsăud,înregistrată la Agenţia pentru Protecţia Mediului Bistriţa-Năsăud cu nr. 1570/07.02.2024, ultima completare cu nr. 7765/18.06.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 12.06.2024, **că proiectul**: Punere în siguranță conducte de transport gaze naturale Dn 150 Fântânele-Bistrița (fir I) și Dn 250 Fântânele-Bistrița (fir II) la subtraversarea râului Șieu, zona Crainimăt, jud. Bistrița-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292*/*2018** privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 3, lit. b) instalații industriale pentru transportul gazelor, aburului și apei calde; transportul energiei electrice prin cabluri aeriene, altele decât cele prevăzute în anexa nr. 1 și la punctul 13, lit. a) orice modificări sau extinderi, altele decât cele prevăzute la pct. 24 din anexa 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

Proiectul propus **intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat în imediata vecinătate a sitului Natura 2000 ROSCI 0400 Șieu-Budac.

Proiectul propus **intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Șieu Măgheruș, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat până la această etapă de procedură.

**1. Caracteristicile proiectului:**

**a) dimensiunea și concepția întregului proiect**:

*- proiectul prevede lucrări de punere în siguranță a conductelor de transport gaze naturale DN150 Fântânele-Bistrița (Fir I) și DN250 Fântânele-Bistrița (Fir II), la subtraversarea râului Șieu, în zona Crainimăt, pe o lungime de cca. 262 m (Fir I), respectiv 279 m (Fir II);*

*- lucrările propuse constau în montarea a două tronsoane de conductă de transport gaze naturale Fir I și Fir II în subteran, subtraversând râul Șieu prin metoda forajului orizontal dirijat, aval față de traversările existente, pozarea conductelor realizându-se la minim 5 m adâncime sub talvegul râului;*

*- subtraversarea râului Șieu prin foraj orizontal dirijat nu prevede lucrări asupra cursului de apă și a construcțiilor hidrotehnice existente în zona proiectului;*

*- tronsoanele de conducte transport gaze naturale (Fir I) și (Fir II) existente decopertate aflate în albia râului Șieu se vor dezafecta/demonta după realizarea cuplărilor conductelor proiectate. Dezafectarea tronsoanelor de conductă din albia râului Șieu se va realiza prin secționare în tronsoane de aproximativ 12 m, care vor fi tractate la mal, în zona culoarului de lucru, apoi încărcate și transportate la depozitele SNTGN Transgaz SA;*

***b) cumularea cu alte proiecte existente si/sau aprobate****:*

*- proiectul prevede lucrări de punere în siguranță a unor conducte de transport gaze naturale existente;*

*- urmare analizări relației proiectului cu obiective/activităţi economice/proiecte planificate ce ar putea interfera cu acesta, atât în faza de construire, cât şi în faza de funcţionare, nu s-a identificat posibilitatea de apariție a unui impact cumulativ;*

***c) utilizarea resurselor naturale, în special a solului, a terenurilor, a apei şi a biodiversităţii****:*

*- suprafața ocupată temporar necesară pentru execuția lucrărilor este de cca. 10 471 m2;*

*- proiectul nu prevede ocupare definitivă de suprafețe de teren;*

*- terenurile ce urmează a fi ocupate temporar vor fi redate la categoria și starea inițială după încheierea lucrărilor;*

*- în perioada de execuție, se vor utiliza agregate minerale care vor fi achiziționate din surse autorizate;*

*- în perioada de exploatare a conductelor nu se utilizează resurse naturale în scop tehnologic;*

*- materiile prime și materialele auxiliare preconizate a fi utilizate pentru realizarea proiectului sunt prezentate în tabelul de mai jos.*

|  |  |  |  |  |
| --- | --- | --- | --- | --- |
| ***Nr. crt.*** | ***Materii prime și auxiliare*** | ***Proveniență*** | ***Mod de depozitare*** | ***Caracter periculos/***  ***nepericulos*** |
| *1* | *Material tubular, armături* | *Producători specializaţi* | *Se depozitează temporar pe culoarul de lucru* | *nepericulos* |
| *2* | *Balast, sorturi, nisip* | *Balastiere autorizate* | *Nu se depozitează. Se transportă cu autobasculante la platformele de foraj şi se utilizează imediat în zona de lucrări* | *nepericulos* |
| *3* | *Prefabricate, confecţii metalice, curbe, claviaturi din ţeavă, şuruburi şi prezoane, fitinguri, robinete* | *Producători specializaţi* | *Depozitare temporară în spații deschise de la nivelul culoarului de lucru sau vor fi transportate direct în zona de lucrări cu utilizare imediată* | *nepericulos* |
| *4* | *Materiale pentru sudură (electrozi, sârme, fluxuri, gaze de protecţie, tuburi de oxigen)* | *Producători specializaţi* | *Nu se depozitează pe amplasamentul lucrărilor, se aprovizionează și se utilizează în zona de lucrări* | *nepericulos/*  *periculos* |
| *5* | *Fier beton, bare de armare* | *Producători specializaţi* | *Depozitare temporară în spații deschise de la nivelul culoarului de lucru* | *nepericulos* |
| *6* | *Beton* | *Staţii de betoane*  *autorizate din zona* | *Nu se depozitează. Se utilizează direct pe amplasament în structuri cofrate* | *nepericulos* |
| *7* | *Diluanți, vopsele, grund* | *Distribuitori specializați* | *Nu se depozitează pe amplasamentul lucrărilor, se aprovizionează și se utilizează în zona de lucrări* | *periculos* |
| *8* | *Bentonită pentru preparare fluid de foraj* | *Distribuitori specializați* | *În containere speciale, în cadrul platformele de foraj* | *nepericulos* |

*Materiile prime și auxiliare se vor depozita în incinta platformelor de foraj, în spații amenajate și protejate împotriva pierderilor accidentale.*

***d) cantitatea şi tipurile de deşeuri generate/gestionate****:*

*Principalele categorii de deșeuri și cantitățile de deșeuri estimate a fi generate pentru realizarea proiectului în etapa de execuție sunt următoarele:*

|  |  |  |  |  |  |
| --- | --- | --- | --- | --- | --- |
| ***Denumirea deșeului*** | ***Cantitatea estimată a fi generată*** | ***Codul deșeului*** | ***Categorie deșeu*** | ***Managementul deșeurilor*** | |
| ***Valorificare*** | ***Eliminare*** |
| *Deșeuri metalice* | *3 to* | *17 04 07* | *nepericulos* | *valorificare prin societăți autorizate* | *-* |
| *Deșeuri municipale și asimilabile, inclusiv fracțiuni colectate separat* | *0,05 to/lună* | *20 03 01* | *nepericulos* |  | *depozit deșeuri autorizat* |
| *Deșeuri de ambalaje*  *(hârtie și carton, materiale plastice, metalice).* | *0,01 to/lună* | *15 01 01*  *15 01 02*  *15 01 04* | *nepericulos* | *valorificare prin societăți autorizate* | *-* |
| *Deșeuri din construcții – pământ, pietre, altele decât cele specificate la 17 05 03* | *0,5 mc* | *17 05 04* | *nepericulos* | *valorificare prin societăți autorizate* | *depozit deșeuri autorizat* |
| *Deşeuri şi noroaie de foraj pe bază de apă dulce* | *0,5 to* | *01 05 04* | *nepericulos* | *fluidul de foraj epuizat va fi tratat în instalații de tratare autorizate* | *detritusul se va transporta la depozite autorizate* |

*Notă:*

*- codificarea deșeurilor s-a realizat potrivit* [*Deciziei Comisiei 2000/532/CE*](http://legis.transgaz.ro/oficiale/afis.php?f=245846) *din 3 mai 2000 de stabilire a unei liste de deşeuri*

*În perioada de operare vor fi generate deșeuri doar în timpul operațiunilor de asigurare a mentenanței obiectivului. Vor fi generate în principal deșeuri tehnologice (amestecuri metalice, deșeuri de la sudură, textile contaminate etc.). Cantitățile de deșeuri generate în etapa operațională sunt variabile și vor putea fi apreciate funcție de amploarea lucrărilor.*

**e) poluarea şi alte efecte negative:**

*Factorul de mediu APĂ*

*Activitățile desfășurate pentru realizarea investiției nu reprezintă o sursă de poluare cu impact semnificativ asupra componentei de mediu ”apa“.*

*În perioada de operare nu se utilizează apă în scop tehnologic și menajer, nu se generează ape uzate, astfel se estimează că obiectivul de investiție nu constituie o sursă de poluare a corpurilor de apă de suprafață și subterane în condiții normale de funcționare.*

*Factorul de mediu AER*

*Emisiile atmosferice generate în perioada de execuției sunt emisii fugitive, intermitente și de scurtă durată, care se manifestă temporar, la nivel local și pe suprafață redusă.*

*În perioada de funcționare, obiectivul de investiție nu se constituie ca sursă cu potențial de poluare atmosferică, deoarece procesul tehnologic de transport al gazelor naturale în condiții de funcționare normală nu este generator de emisii.*

*Factorul de mediu ZGOMOT*

*În perioada de execuție sursele de zgomot și vibrații vor avea caracter și durată temporară, se vor manifesta local și intermitent, pe perioadă scurtă de timp. Nu sunt prevăzute amenajări sau dotări speciale pentru protecția împotriva zgomotului sau a vibrațiilor pe perioada execuției lucrărilor, deoarece se estimează că impactul este nesemnificativ, limitat și încetează odată cu finalizarea lucrărilor de punere în siguranță.*

*În perioada de exploatare, obiectivul de investiție nu constituie sursă de zgomot și vibrații.*

*Factorul de mediu SOL*

*În perioada de execuție sunt prevăzute pentru protecția solului/subsolului.*

*În perioada de funcționare nu sunt generate emisii cu potențial de poluare a solului.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:***

*- nu există riscuri de accidente majore și/sau dezastre, inclusiv cele cauzate de schimbările climatice;*

*- în perioada de operare se va asigura monitorizarea funcționării conductelor de transport gaze naturale în vederea evitării producerii accidentelor;*

***g)******riscurile pentru sănătatea umană (de ex., din cauza contaminării apei sau a poluării atmosferice):***

*- tehnologia utilizată pentru execuția lucrărilor nu este generatoare de surse majore de zgomot, vibrații, emisii în aer și nu utilizează substanțe/preparate chimice periculoase.*

**2. Amplasarea proiectelor:**

**2.1** **utilizarea actuală şi aprobată a terenurilor:**

*- conform Certificatului de Urbanism nr. 68/25.07.2023, eliberat de Comuna Șieu Măgheruș, valabil 24 luni, terenul necesar lucrărilor proiectului este situat în extravilanul localității Crainimăt, proprietatea domeniului public, administrat de SGA Bistrița-Năsăud;*

*- folosința actuală: teren albia majoră și minoră a râului Șieu – arie naturală protejată sit Natura 2000;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:**

*-**nu se vor exploata resurse naturale; biodiversitatea nu va fi afectată;*

**2.3****capacitatea de absorbţie a mediului natural, acordându-se o atenţie specială următoarelor zone:**

a) zone umede, zone riverane, guri ale râurilor: *proiectul este amplasat în albia și în vecinătatea râului Șieu;*

b) zone costiere şi mediul marin: *proiectul nu este amplasat în zonă costieră sau mediu marin;*

c) zonele montane şi forestiere: *proiectul nu afectează terenuri din fond forestier;*

d) arii naturale protejate de interes naţional, comunitar, internaţional: *proiectul nu este amplasat în arie naturală protejată de interes național, comunitar, internațional;*

e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică:

*- lucrările propuse prin proiect prevăd subtraversarea prin foraj orizontal dirijat a sitului ROSCI0400 Șieu-Budac și a râului Șieu, fără intervenții pe suprafața ariei protejate și fără a afecta configurația râului. Cuplarea segmentului nou de conductă FIR II la conducta existentă pe malul drept al râului se realizează la limita sitului, pentru realizarea acestor lucrări fiind ocupată temporar o suprafață de 150 m2 în sit;*

*- proiectul nu conduce la crearea de bariere fizice, conductele de transport gaze naturale fiind pozate subteran;*

f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: *proiectul nu este amplasat într-o astfel de zonă;*

g) zonele cu o densitate mare a populației*:*

*- în perioada de execuție nu se preconizează apariția unor factori semnificativi de risc pentru sănătatea umană (ex. explozii, incendii, radioactivitate, nor de poluanți chimici, contaminarea surselor de alimentare cu apă, factori de risc biologic);*

*- prin respectarea proiectului tehnic, a tehnologiei de execuție și a condițiilor pentru protecția factorilor de mediu, impactul asupra populației și sănătății umane este nesemnificativ;*

*- în perioada de funcționare, nu va exista o influență directă asupra populației și sănătății umane, în condițiile operării în condiții normale a conductelor de transport gaze naturale;*

h) peisaje şi situri importante din punct de vedere istoric, cultural sau arheologic:

*- amplasamentul proiectului este localizat în extravilanul comunei Șieu Măgheruș, satul Crainimăt, județul Bistrița-Năsăud, la distanță față de construcții civile, monumente istorice și de arhitectură.*

**3. Tipurile și caracteristicile impactului potenţial:**

**a) importanța și extinderea spațială a impactului - de exemplu, zona geografică și dimensiunea populației care poate fi afectată**

*- în perioada de execuție impactul asupra componentelor de mediu va fi local, temporar și pe o perioadă scurtă de timp. În perioada de funcționare se apreciază că impactul va fi nesemnificativ în condițiile exploatării și mentenanței corespunzătoare a conductelor de transport gaze naturale;*

**b) natura impactului**

*- pentru realizarea proiectului poate apărea un posibil impact redus, local, temporar, variabil și reversibil doar pe perioada de execuție a proiectului;*

**c) natura transfrontalieră a impactului**

*Nu este cazul.*

**d) intensitatea și complexitatea impactului**

*- din analiza impactului asupra fiecărei componente de mediu se poate aprecia că realizarea proiectului prezintă un impact negativ nesemnificativ, manifestat local și temporar asupra factorilor de mediu;*

**e) probabilitatea impactului**

*- prin respectarea proiectului de execuție și a condițiilor integrate în proiect pentru protecția factorilor de mediu, se va reduce probabilitatea producerii de evenimente cu efecte asupra calității mediului;*

**f) debutul, durata, frecvența și reversibilitatea preconizate ale impactului**

*- impactul asupra mediului este în general redus pe durata de execuție a proiectului, de mică intensitate și reversibil;*

**g) cumularea impactului cu impactul altor proiecte existente și/sau aprobate**

*- proiectul nu se suprapune cu lucrările altui proiect existent și/sau aprobat;*

**h) posibilitatea de reducere efectivă a impactului**

*- respectarea proiectului tehnic, a condițiilor integrate în proiect pentru protecția factorilor de mediu și cerințelor tuturor avizatorilor, precum și aplicarea bunelor practici în construcție vor contribui la prevenirea și reducerea potențialului impact asupra mediului, nefiind necesare măsuri suplimentare de reducere.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*Proiectul propus intră sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat în imediata vecinătate a sitului Natura 2000 ROSCI 0400 Șieu-Budac.*

*Proiectul nu afectează habitate de interes comunitar din sit, subtraversarea sitului și a râului Șieu se realizează prin foraj orizontal dirijat. Suprafața ocupată temporar în ROSCI0400, pentru realizarea cuplării la conducta existentă este foarte redusă (150 mp), ceea ce reprezintă 0,001749 % din suprafața sitului. Nu se ocupă definitiv suprafețe la nivelul sitului.*

*Lucrările proiectului nu vor genera pierderi de habitate folosite pentru necesitățile de hrană, odihnă și reproducere ale speciilor de interes comunitar din sit (mamifere, amfibieni și ihtiofaună), subtraversarea râului Șieu se realizează prin foraj orizontal dirijat fără a afecta albia și malurile cursului de apă.*

*Proiectul nu generează efecte care să conducă la alterarea sau deteriorarea habitatelor terestre și acvatice ale speciilor de interes comunitar din sit și nu împiedică utilizarea vreunei resurse de care depinde diversitatea biologică a sitului. Lucrările propuse nu conduc la modificări ale topografiei terenului, structurii solului, morfologiei și regimului hidrologic al râului Șieu.*

*Proiectul nu prevede realizarea de structuri care să conducă la fragmentarea habitatelor favorabile speciilor de interes comunitar prin crearea de bariere fizice sau comportamentale și nu întrerup conectivitatea pentru speciile de faună din sit, având în vedere că cele două tronsoane de conductă de transport gaze naturale (Fir I și Fir II) se montează subteran, sub cota de talveg a râului Șieu.*

*Proiectul nu conduce la reducerea efectivelor populaționale ale speciilor de interes comunitar în sit, având în vedere următoarele considerente:*

*− lucrările propuse nu afectează albia minoră și malurile cursului de apă;*

*− lucrările nu creează bariere fizice care pot perturba migrația amonte/aval a speciilor de interes comunitar;*

*− lucrările nu generează emisii de substanțe periculoase care să afecteze negativ funcționarea habitatului acvatic.*

*Pentru proiect a fost emis de către Agenția Națională pentru Arii Naturale Protejate – Serviciul Teritorial Bistrița-Năsăud, punctul de vedere nr. 140/29.04.2024, conform căruia implementarea proiectului nu este susceptibilă de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată și Avizul favorabil nr. 28/14.06.2024.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare;*

*- conform Deciziei SEICA nr. 29/10.06.2024 emisă de SGA Bistrița-Năsăud, pentru proiectul propus nu este necesară elaborarea SEICA deoarece lucrările prevăzute vor avea doar impact local și nu determină modificări semnificative ale indicatorilor hidromorfologici, chimici și biologici raportat la corpul de apă.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*8. În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*9. Se vor respecta măsurile şi condiţiile de realizare a proiectului în conformitate cu Avizul favorabil nr. 28/14.06.2024 emis de către Agenția Națională pentru Arii Naturale Protejate – Serviciul Teritorial Bistrița-Năsăud.*

*10. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*11. Se vor respecta măsurile şi condiţiile de realizare a proiectului în conformitate cu Avizul de gospodărire a apelor.*

*12. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Cornelia Vrăsmaş ing. Rus Paul

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |